Evergreen Marine

Evergreen Marine Corporation on taiwanilainen kontteja meritse kuljettava yhtiö, joka palvelee pääasiassa Aasian itärannikkoa ja Pohjois-Amerikan länsirannikkoa 150 konttilaivallaan. Se on osa Evergreen Group -konsernia, joka muodostuu kuljetusyrityksistä ja alaan liittyvistä yhtiöistä. Evergreen liikennöi 240 satamaan 80 maassa ja se on neljänneksi suurin konttiyhtiö A.P. Møller-Mærsk Gruppenin, Mediterraneanin ja CMA CGM:n jälkeen. Yhtiön alaa ovat laivaliikenne, konttien ja laivojen valmistus, satamapalvelut sekä kiinteistöjen kehittäminen. Evergreenin tytäryhtiöitä ovat muun muassa taiwanilainen Uniglory Marine Corp., brittiläinen Hatsu Marine Ltd. ja italialainen laivaliikenneyhtiö Italia Marittima S.p.A. Vuonna 2007 Hatsu, Italian Marittima ja Evergreen yhdistyivät yhdeksi Evergreen Line -yhtiöksi.

Useimmat Evergreenin konteista on maalattu vihreiksi ja niiden kylkiin on maalattu valkoisin kirjaimin sana Evergreen. Uniglory-yhtiön kontit on maalattu samalla tavalla, mutta sen kontit ovat väriltään kirkkaan oransseja. Evergreenin jäähdytetyissä konteissa on päinvastainen väritys: valkoiset kontit, joissa on vihreät kirjaimet.

Historiaa

Yhtiön perusti 1. syyskuuta 1968 yhtiön hallituksen puheenjohtaja, miljardööri, tohtori Yung-Fa Chang. Siitä lähtien Evergreen Marine on laajentunut käsittämään muitakin laivaliikenneyhtiöitä kuten taiwanilaisen Uniglory Marine Corp. -yhtiön 1984, brittiläisen Hatsu Marine Ltd:n 2002 ja 1993 Italia Marittiman, joka aiemmin oli Lloyd Triestino, ja joka perustettiin 1835 nimellä Österreichischer Lloyd. Uniglorysta tehtiin 1999 yhtiön osasto. Evergreen Marine on myös 1989 perustetun EVA Airwaysin ja 1998 perustetun Uni Airin osakas.

Laivasto

Vuonna 2005 Evergreen Marine (mukaan lukien Uniglory, Italia Marittima ja Hatsu) liikennöi 153 konttilaivalla, jotka pystyivät kuljettamaan 439 538 kappaletta 20 jalkaa (6 metriä) pitkiä kontteja (TEU, twenty-foot equivalent unit).

Evergreenin konttilaivat vuodesta 1975
 "Ever Spring" -luokka, 4 laivaa, 646 TEU, rakennettu 1975–1976
 "Ever Valor" -luokka, 7 laivaa, 1 214 TEU, rakennettu 1977–1979
 "Ever Level" -luokka, 6 laivaa, 1 800 TEU, rakennettu 1979–1980, 1983
 "Ever G" -luokka, 3 laivaa, 2 240 TEU, rakennettu 1983
 "Ever G" -luokka, 17 laivaa, 2 728 TEU, rakennettu 1984–1985
 "Ever GL/GX" -luokka, 11 laivaa, 3 428 TEU, rakennettu 1986–1988
 "Ever Racer" -luokka, 10 laivaa, 4 229 TEU, rakennettu 1993–1995
 "Ever Dainty" -luokka, 10 laivaa, 4 163 TEU, rakennettu 1997–1998
 "Ever Ultra" -luokka, 18 Post-Panamax laivaa, 5 364 TEU, rakennettu 1996–2001, rakentaja Mitsubishi Heavy Industries
 "Ever A" -luokka, 14 laivaa, 1 162 TEU, rakennettu 1996–1999
 "Ever P" -luokka, 16 laivaa, 1 618 TEU, rakennettu 1999–2003, rakentaja Evergreen Shipyard, Nagasaki
 "Hatsu Eagle" -luokka, 5 Post-Panamax laivaa, 6 332 TEU, rakennettu 2001–2002, rakentaja Mitsubishi Heavy Industries
 "Hatsu Shine" -luokka, 10 Post-Panamax laivaa, 7 024 TEU, rakennettu 2005–2008, rakentaja Mitsubishi Heavy Industries
 "LT Cortesia" -luokka, 8 Post-Panamax laivaa, 8 100 TEU, rakennettu 2005–2006, rakentaja Samsung

Laivayhtiöt